Guillem Montiel es penja el bronze en el català absolut d'aquatló - Regió7 :: El Diari de la Catalunya Central
Guillem Montiel es penja el bronze en el català absolut d'aquatló
El badaloní Jordi García es va imposar en la prova celebrada al Masnou
El callussenc Guillem Montiel, de l'equip CN Minorisa-Farmàcia Rosa Arroyo, es va penjar la medalla de bronze en el campionat de Catalunya absolut d'aquatló, que es va dur a terme diumenge passat a la localitat del Masnou, coincidint amb la Diada Nacional de Catalunya.
La primera posició de la prova, que va constar de 2.500 metres d'atletisme, 1.000 metres de natació i 2.500 metres més d'atletisme, va ser per al badaloní Jordi Garcia, i Albert Parreño va ser segon amb tres segons d'avantatge sobre Montiel, que va completar el podi. L'esportista callussenc va fer la primera part d'atletisme entre els deu primers classificats, i va aprofitar el segment de natació per fer el millor parcial i situar-se en tercera posició. En la part final de cursa a peu va mantenir la tercera posició final.